A BIZOTTSÁG HATÁROZATA
(2008. október 17.)
a 2004/211/EK határozatnak az élő lóféléket és ezek spermáját, petesejtjét és embrióját a Közösségbe bevihető harmadik országok és országrészek jegyzékében Brazíliára, Montenegróra és Szerbiára vonatkozó bejegyzések tekintetében történő módosításáról
(az értesítés a C(2008) 6024. számú dokumentummal történt)
(EGT-vonatkozású szöveg)
(2008/804/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre (1), és különösen annak 12. cikke (1) és (4) bekezdésére, valamint 19. cikkének bevezető mondatára, illetve i. és ii. pontjára,
tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (2), és különösen annak 17. cikke (3) bekezdésének a) pontjára,
mivel:
(1)
A 90/426/EGK határozat megállapítja az élő lófélék Közösségbe történő behozatalának állat-egészségügyi feltételeit. Úgy rendelkezik, hogy lófélék behozatala csak olyan harmadik országokból vagy harmadik országok területének olyan részéről engedélyezett, amelyek legalább hat hónapja mentesek a takonykórtól.
(2)
A tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról szóló, 2004. január 6-i 2004/211/EK bizottsági határozat (3) megállapítja azon harmadik országok vagy - régiókba sorolás alkalmazása esetén - harmadik országok azon részeinek jegyzékét, ahonnan a tagállamok engedélyezik a lóféléknek és ezek spermájának, petesejtjének és embriójának az importját, továbbá megadja az ilyen behozatalra alkalmazandó további feltételeket. A jegyzéket az említett határozat I. melléklete tartalmazza.
(3)
A venezuelai lovak agy- és gerincvelő-gyulladása és a takonykór Brazília területének egyes részein is előfordul, ezért a lófélék - és következésképpen spermájuk, petesejtjük és embriójuk - behozatala csak az ország területének az említett betegségtől mentes részéről engedélyezhető, amely a 2004/211/EK határozat I. mellékletének 4. oszlopában „BR-1”-ként van megemlítve. A jegyzék São Paulo államot is tartalmazza.
(4)
2008 szeptemberében Brazília értesítette az Állategészségügyi Világszervezetet (OIE) annak megerősítéséről, hogy São Paulo állam egyik külvárosában egy lóban takonykórt találtak. Minthogy az állam már nem mentes a takonykórtól, ezért törölni kell a 2004/211/EK határozat I. mellékletében meghatározott jegyzékről.
(5)
Mindazonáltal a lóverseny, lovassportrendezvények vagy kulturális események céljára szánt törzskönyvezett lovak ideiglenes kivitele utáni újrabehozatalára vonatkozó állat-egészségügyi feltételekről és a szükséges állatorvosi bizonyítványokról szóló, 1993. február 2-i 93/195/EGK bizottsági határozat (4) követelményeivel összhangban a Brazília által adott tájékoztatás és garanciák figyelembe vételével lehetőség van arra, hogy regisztrált lovakat időszakos kivitel után São Paulo állam területének egy részéről újra behozzanak.
(6)
Ezenkívül a 2004/211/EK határozat I. mellékletében meghatározott jegyzéknek figyelembe kellene vennie Montenegró és Szerbia vámterületének szétválását is, és ezt a két harmadik országot külön kellene felsorolni. Ily módon lehetővé válik az élő lófélék, illetve spermájuk, petesejtjük és embriójuk importja mind Montenegróból mint Szerbiából ugyanazon kiegészítő feltételekkel, amelyek most „Szerbia és Montenegró” mellett szerepelnek megadva a mellékletben.
(7)
A 2004/211/EK határozat I. mellékletét ezért ennek megfelelően módosítani kell.
(8)
Az ebben a határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2004/211/EK határozat I. melléklete a következőképpen módosul:
1.
a Brazíliára vonatkozó bejegyzés helyébe a következő szöveg lép:
„BR
Brazília
BR-0
Az egész ország
-
-
-
-
-
-
-
-
-
-
BR-1
A következő államok:
Rio Grande do Sul, Santa Catarina, Paraná, Mato Grosso do Sul, Goiás, Minas Gerais, Rio de Janeiro, Espíritu Santo, Rodónia, Mato Grosso
D
X
X
X
X
X
X
X
X
X
BR-2
A Sociedade Hipica Paulista, a Viracopos repülőtér, valamint a két létesítmény közötti közút São Paulo államban
D
-
X
-
-
-
-
-
-
-
2008. november 15-ig érvényes”
2.
a táblázat Marokkó és Macedónia Volt Jugoszláv Köztársaság sora között kiegészül a Montenegróra vonatkozó következő sorral:
„ME
Montenegró
ME-0
Az egész ország
B
X
X
X
X
X
X
X
X
X”
3.
a táblázat Katar és Oroszország sora között kiegészül a Szerbiára vonatkozó következő sorral:
„RS
Szerbia
RS-0
Az egész ország
B
X
X
X
X
X
X
X
X
X”
4.
Szerbia és Montenegró sorát el kell hagyni.
2. cikk
Ennek a határozatnak a tagállamok a címzettjei.
Kelt Brüsszelben, 2008. október 17-én.